دۆیچە ڤێڵ
دەنگی ئەڵمانیا یان دۆیچە ڤێڵ (Deutsche Welle کورت کراوەکەی DW ) دەنگی نێودەوڵەتی ئەڵمانیایە بۆ جیهانی دەرەوە، و یەکێکە لە دەنگە گەورەکانی جیهان کە ئاراستەی دەرەوە دەکات، کار بۆ ناساندنی ئەڵمانیا و بڵاوکردنەوەی وێنەی ڕەسەنی ئەو وڵاتە و پشتگیریکردنی ئاڵوگۆڕی ڕۆشنبیری لە ڕێگەی تەلەڤزیۆن و ڕادیۆ و ئینتەرنێتەوە.

پیتەر لیمبۆرگ لە ساڵی ٢٠١٣ـەوە بەڕێوەبەری کۆمپانیای میدیایی ئەڵمانی DW بووە.

سەرەتایی  پەخش 
ڕادیۆی دەنگی ئەڵمانیا لە ٣ی ئایاری ١٩٥٣ بە بەردەوامی دەستی بە پەخشکردنی بەرنامەکانی کرد، تا هاوینی ٢٠٠٣ لە شاری کۆڵنەوە پەخشی دەکرد کاتێک گواسترایەوە بۆ بینای شورمان لە شاری بۆن کە پایتەختی پێشووی ئەڵمانیای ڕۆژئاوا بوو، هۆکاری گواستنەوەی ئەو ڕادیۆیە لە کۆڵنەوە بوونی مادەی ئەسبێستۆس بووە لە ژوورەکانیدا کە زیانی بۆ مرۆڤ هەیە، بەرنامەی ڕادیۆیی لە شاری بۆن بەرهەم دەهێنرێت و بەرنامەی تەلەڤزیۆنی پەخشکراو لە بەرلین بەرهەم دەهێنرێت، لە ناوەڕاستی مانگی ئازاری ٢٠٠٥ ـەوە دۆیچە ڤێڵ ماڵپەڕێکی سەربەخۆی لە بەرنامەکانی ڕادیۆ و تەلەڤزیۆن دەستپێکرد، کە کۆمەڵێک سەرنوسەر کاتژمێر کە  کاتژمێر ڕووداوەکانی جیهان ڕووماڵ دەکەن  بەتایبەت لەو پێگەیەدا تێڕوانینی ئەڵمانیا بۆ پرسە عەرەبییەکان دەخاتەڕوو، هەروەها زانیاریی گشتگیر لەبارەی خوێندن و توێژینەوەی زانستی لە ئەڵمانیادا، جگە لە خستنەڕووی یاساکانی کار و نشینگە لە ئەڵمانیا.

بەشی فارسی 
جەمشید بەرزگر نووسەر و پەیامنێر و هۆنەری ئێرانی وەک بەرپرسی بەشی فارسی دۆیچە ڤێڵ دەستنیشان کرا، جەمشید بەرزگر پێشتر سەرۆکی شیکارکەری بی بی سی بووە.

تەلەڤزیۆنی دەنگی ئەڵمانیا 

دەنگی ئەڵمانیا لە ساڵی ١٩٩٢ ـەوە بەرنامەی تەلەڤزیۆنی خۆی لە ڕێگەی مانگی دەستکردەوە بە درێژایی کاتژمێر بە زمانەکانی ئەڵمانی و ئینگلیزی و ئیسپانی و عەرەبی پەخش دەکات و سەدان کەناڵی تەلەڤزیۆنی لە ئەوروپا و ئاسیا و ئەفریقا و هەردوو ئەمریکاکە هەیە، تەواوی بەرنامەی تەلەڤزیۆن یان بەشێکی پەخش دەکات بە پشتبەستن بە ڕێککەوتن لەگەڵ ڕادیۆکە.

قەدەغەکردن 
لە ٢٨ی تشرینی یەکەمی ٢٠٢١، ماڵپەڕی دۆیچە ڤێڵ لە بێلاڕووس قەدەغە کرا، لە سەرەتای مانگی شوباتی ٢٠٢٢، وەزارەتی دەرەوەی ڕووسیا بڕیارێکی دەرکرد کە پەخشی دۆیچە ڤێلی لە ڕووسیا قەدەغە کرد،  جگە لە وەرگرتنی مۆڵەتی ڕۆژنامەنووسانی دۆیچە ڤێڵ بۆ کارکردن لەو وڵاتە، بڕیاردرا نووسینگەی پەیامنێرانی کەناڵەکە لە مۆسکۆ دابخرێت، ئەم هەنگاوەی ڕووسیا دوای بڕیاری قەدەغەکردنی "پەخشی ڕوسیا تودەی" لە ئەڵمانیا هات.

سەرچاوەکان